**KÚPNA ZMLUVA**

zatvorená v zmysle ustanovenia § 409 a nasl. zákona č. 513/1991 Zb. Obchodný zákonník v znení neskorších predpisov

1. **ZMLUVNÉ STRANY**
	1. **Predávajúci**

Obchodné meno: **...................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

(ďalej len ako „**Predávajúci**“)

* 1. **Kupujúci**

Obchodné meno: FECUPRAL, spol. s r.o.

Sídlo: Ľ. Štúra 17, 082 21 Veľký Šariš

IČO: 36448974

DIČ: 2020005878

IČ DPH: SK2020005878

Zápis: v Obchodnom registri Okresného súdu Prešov, vl. č. 10551/P

Bankové spojenie: Slovenská sporiteľňa, a. s.

Číslo účtu/IBAN: SK66 0900 0000 0051 2033 7815

Zastúpený: Ing. Štefan Hanigovský – konateľ

 Ing. Štefan Hanigovský ml. - konateľ

(ďalej len ako „**Kupujúci**“ spolu aj ako „**Zmluvné strany**“)

* 1. Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len ako „**Zmluva**"):
1. **PREDMET ZMLUVY**
	1. Pod pojmom „**Predmet kúpy**“ sa pre účely tejto Zmluvy rozumie dodávka zariadení podľa Prílohy č.1.
	2. Predmetom tejto Zmluvy je :
2. záväzok Predávajúceho dodať Kupujúcemu Predmet kúpy s príslušenstvom špecifikovaný v bode 2.1 Zmluvy a previesť na Kupujúceho vlastnícke právo k Predmetu kúpy,
3. záväzok Predávajúceho dodať Kupujúcemu návod na použitie (obsluhu) Predmetu kúpy v slovenskom jazyku a Dodací list spolu so záručnými podmienkami (Záručný list) a príslušnou technickou dokumentáciou,
4. záväzok Kupujúceho Predmet kúpy prevziať a zaplatiť Predávajúcemu kúpnu cenu, uvedenú v bode 4.1 Zmluvy.
	1. Predávajúci prevádza Predmet kúpy do výlučného vlastníctva Kupujúceho vcelku. Predmet kúpy musí byť nový a nepoužívaný a nesmú sa na neho vzťahovať práva tretej strany.
5. **DODANIE PREDMETU KÚPY**
	1. Keďže Kupujúci má záujem financovať Predmetu kúpy aj z rozpočtov Európskej únie, Európskeho fondu regionálneho rozvoja; Operačný program: Integrovaná infraštruktúra, kód výzvy: OPII-MH/DP/2020/11.3-25, Zmluvné strany sa dohodli, že termín začatia dodávky Predmetu kúpy určí Kupujúci jednostrannou písomnou objednávkou adresovanou Predávajúcemu, ktorú Kupujúci odošle po tom, ako bude jeho žiadosť o finančný príspevok z rozpočtov Európskej únie na financovanie Predmetu kúpy schválená, Zmluva o NFP nadobudne účinnosť, a všetky výdavky ako aj proces verejného obstarávania Predmetu kúpy, budú schválené v procese finančnej kontroly zo strany poskytovateľa pomoci, prípadne zo strany UVO.
	2. Predávajúci dodá Predmet kúpy Kupujúcemu **v lehote do 7 mesiacov od doručenia jednostrannej písomnej objednávky Kupujúceho Predávajúcemu (písomná objednávka bude doručená na adresu Predávajúceho .................... resp. e-mail: .................).**
	3. Dopravu Predmetu kúpy do miesta plnenia (FECUPRAL, spol. s r.o., Jilemnického 3578/2, 080 01 Prešov - adresa prevádzky) zabezpečí Predávajúci na vlastné náklady a nebezpečenstvo.
	4. Kupujúci má právo odstúpiť od Zmluvy pred odoslaním objednávky (bod 3.2 Zmluvy) aj bez udania dôvodu, najmä ak bude jeho žiadosť o nenávratný finančný príspevok z fondov Európskej únie na Predmet kúpy zamietnutá alebo výdavky nebudú schválené v procese finančnej kontroly, či kontroly verejného obstarávania
	5. Preberací protokol (protokol o odovzdaní a prevzatí tovaru) musí obsahovať: názov a množstvo dodaného a prevzatého Predmetu kúpy, výrobné čísla jednotlivých častí Predmetu kúpy špecifikovaných v Prílohe č. 1 Zmluvy (ak výrobné čísla nie sú uvedené, uvedú sa modelové čísla jednotlivých častí), dátum prevzatia Predmetu kúpy, meno a priezvisko preberajúceho za Kupujúceho a odovzdávajúceho za Predávajúceho, a ich podpisy s odtlačkami pečiatok.

1. **CENA**
	1. Kúpna cena za Predmet kúpy bola Zmluvnými stranami dohodnutá spolu vo výške:

|  |
| --- |
| Cena bez DPH:  |
| DPH:  |
| Cena s DPH:  |

Cena s DPH slovom:

* 1. Cena podľa bodu 4.1 tohto článku je konečná a nemenná, vrátane všetkých nákladov, ktoré súvisia s dodaním tovaru, vrátane nákladov za dopravu. Výška ceny podľa predchádzajúcej vety tohto bodu môže byť, ku dňu jej fakturácie podľa bodu 4.4 tejto Zmluvy, upravená len z dôvodu zmien sadzby dane z pridanej hodnoty podľa daňových zákonov Slovenskej republiky.
	2. Zmluvné strany sa dohodli, že Predávajúcemu nebudú počas plnenia Predmetu zmluvy poskytované žiadne preddavky.
	3. Zmluvné strany sa dohodli, že Predávajúci bude fakturovať cenu Predmetu kúpy v troch splátkach (čiastkových faktúrach) podľa logických celkov definovaných v Prílohe č.1. Právo fakturovať vzniká dodávateľovi po dodaní, inštalácii a uvedení zariadenia do prevádzky najskôr v deň podpisu preberacieho protokolu o dodaní a prevzatí tovaru, resp. ukončeného logického celku oboma zmluvnými stranami.
	4. Splatnosť faktúr dojednali Zmluvné strany na 60 dní od vystavenia faktúry. Neoddeliteľnou súčasťou faktúry bude „Dodací list" podpísaný oboma Zmluvnými stranami spolu s „Preberacím protokolom“ podpísaným oboma Zmluvnými stranami.
	5. Kupujúci je oprávnený namietať vecnú ako aj formálnu správnosť fakturácie Predávajúceho do 15 dní odo dňa doručenia faktúry Kupujúcemu. V prípade, ak nie sú spolu s faktúrou predložené Kupujúcemu všetky povinné podklady alebo Kupujúci namieta formálnu alebo vecnú správnosť fakturácie Predávajúceho, je Kupujúci oprávnený vrátiť Predávajúcemu faktúru spolu s písomným vysvetlením takéhoto postupu. V prípade vrátenia faktúr neplynie lehota splatnosti podľa bodu 4.5 tejto Zmluvy. Lehota splatnosti začne nanovo plynúť až po doručení formálne a vecne správnej faktúry Kupujúcemu so všetkými povinnými podkladmi.
1. **VADY, ZODPOVEDNOSŤ ZA VADY A ZÁRUKA**
	1. Predmet kúpy má vady, ak je dodaný v rozpore so špecifikáciou definovanou v Prílohe č. 1 tejto Zmluvy.
	2. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu ako aj za vady, ktoré vzniknú počas záručnej doby.
	3. Záručná doba začína plynúť odo dňa nasledujúceho po dni, kedy došlo k odovzdaniu a prevzatiu Predmetu kúpy, t.j. po dni kedy došlo k podpisu Preberacieho protokolu oboma Zmluvnými stranami. Záručná doba sa končí uplynutím 24 mesiacov.
	4. Predávajúci sa zaväzuje, že dodá Predmet kúpy podľa tejto Zmluvy v množstve, kvalite a v prevedení podľa podmienok dohodnutých v tejto Zmluve, jej prílohách a podľa špecifikácií. Predávajúci sa zaväzuje, že Predmet kúpy v čase odovzdávania a počas stanovenej záručnej doby bude mať vlastnosti stanovené výrobcom, najmä v súlade so sprievodnou technickou dokumentáciou.
	5. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
	6. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného Predmetu kúpy.
	7. Kupujúci nie je povinný Predmet kúpy prevziať, ak má Predmet kúpy zjavné vady, ktoré boli pri preberacom konaní zistené. V takom prípade môže Kupujúci od zmluvy okamžite odstúpiť. O odovzdaní a prevzatí Predmetu kúpy vyhotovia a podpíšu zmluvné strany preberací protokol, z ktorého po jednom vyhotovení obdrží každá Zmluvná strana.
	8. Kupujúci má právo reklamovať Predmet kúpy kedykoľvek počas záručnej doby. Reklamácia musí byť písomná. V písomnej reklamácii Kupujúci uvedie a popíše reklamované vady a určí lehotu na odstránenie reklamovaných vád. Reklamované vady je Predávajúci povinný odstrániť na vlastné náklady v lehote určenej Kupujúcim, pokiaľ sa zmluvné strany nedohodnú inak. Bezplatné odstraňovanie vád v záručnej dobe je Predávajúcim garantované do 48 hodín po doručení písomnej reklamácie, s výnimkou dní pracovného voľna a pracovného pokoja, v mieste uskutočnenia dodávky.
	9. Predávajúci sa zaväzuje začať s odstraňovaním prípadných vád Predmetu kúpy do 24 hodín od doručenia oznámenia vady Kupujúcim. Predávajúci sa zaväzuje odstrániť vadu v čo najkratšom technicky možnom čase, vždy však najneskôr do 2 dní od doručenia oznámenia vady Kupujúcim, pokiaľ sa nedohodol s Kupujúcim inak.
	10. Odstraňovanie vád v záručnej dobe môže byť realizované výmenným spôsobom, pričom vadné komponenty budú do obnovenia ich prevádzkyschopnosti nahradené komponentmi výkonnostne a funkčne ekvivalentnými.
	11. Reklamáciu zjavných vád tovaru uplatní Kupujúci bezprostredne po ich zistení pri preberaní tovaru. V prípade, ak dodaný tovar má pri dodaní zjavné vady, Kupujúci je oprávnený takýto tovar odmietnuť prevziať. Pre tento prípad sa Predávajúci zaväzuje nahradiť vadný tovar za bezvadný, a to najneskôr do 10 dní odo dňa odmietnutia prevzatia tovaru Kupujúcim. O zistených vadách bude spísaný písomný protokol podpísaný obidvomi zmluvnými stranami.
	12. Predávajúci vykoná odstraňovanie vád v rámci plynutia záručnej doby bezodplatne a bez nároku na úhradu akýchkoľvek nákladov predávajúceho s opravou. Záručná doba sa predlžuje o dobu, počas ktorej je Predmet kúpy v oprave.
2. **NADOBUDNUTIE VLASTÍCKEHO PRÁVA**

6.1 Kupujúci nadobúda vlastnícke právo k Predmetu kúpy, momentom podpísania Preberacieho protokolu oboma zmluvnými stranami.

6.2 Predávajúci znáša nebezpečenstvo škody na Predmete kúpy až do faktického odovzdania Predmetu kúpy Kupujúcemu (po doručení Predmetu kúpy a po podpise Dodacieho listu), týmto nie sú dotknuté nároky Kupujúceho z vád tovaru podľa tejto zmluvy a Obchodného zákonníka v znení neskorších predpisov.

1. **PLATNOSŤ ZMLUVY**

7.1 Táto Zmluva zaniká:

1. splnením záväzkov Zmluvných strán,
2. dohodou Zmluvných strán,
3. odstúpením.

7.2 Od tejto Zmluvy môže odstúpiť ktorákoľvek zo Zmluvných strán, ak dôjde k podstatnému porušeniu zmluvných povinností, pričom za podstatné porušenie zmluvných povinností sa považuje:

1. **zo strany Predávajúceho:**
* nedodržania termínu dodávky Predmetu kúpy podľa bodu 3.2 Zmluvy,
* nedodržania termínu odstránenia vád Predmetu kúpy podľa bodu 5.9 Zmluvy,
1. **zo strany Kupujúceho:**
* nedodržanie platobných podmienok podľa bodu 4. Zmluvy.

**9.** **ZMLUVNÉ POKUTY**

9.1 V prípade nedodržania lehoty dodania Predmetu kúpy (bod 3.2 Zmluvy) má Kupujúci voči Predávajúcemu nárok zmluvnú pokutu vo výške 0,5 % z ceny Predmetu zmluvy za každý aj začatý deň omeškania.

* 1. Ak Predávajúci nezačne odstraňovať Kupujúcim riadne oznámenú vadu včas, alebo ak Predávajúci neodstráni vadu včas, je Kupujúci oprávnený uplatniť voči Predávajúcemu zmluvnú pokutu vo výške 1.000,- € za každý aj začatý deň omeškania až do dňa, kedy Predávajúci pristúpi k odstraňovaniu vady.
	2. Predávajúci sa zaväzuje a vyhlasuje, že počas plynutia záručnej doby obmedzenie prevádzkyschopnosti dodaného Predmetu kúpy z dôvodu porúch nepresiahne 10 dní za obdobie jedného kalendárneho roka a zároveň nebude dlhšie ako 2 po sebe nasledujúce pracovné dni. V prípade, že obmedzenie prevádzkyschopnosti Predmetu kúpy presiahne vyššie uvedené doby, vzniká Kupujúcemu voči Predávajúcemu nárok na zmluvnú pokutu vo výške 0,5% z hodnoty Predmetu kúpy, a to za každý deň nad uvedenú dobu obmedzenia prevádzkyschopnosti podľa tohto bodu Zmluvy.
	3. Za nedodržanie kvalitatívnych parametrov dodaného tovaru, určených v tejto Zmluve alebo kvantitatívnych požiadaviek kladených na Predmet kúpy zistených počas preberacieho konania, má Kupujúci voči Predávajúcemu nárok na zmluvnú pokutu vo výške 5 % z celkovej kúpnej ceny, a to za každý aj začatý deň omeškania Predávajúceho, až do úplného odstránenia všetkých kvalitatívnych a kvantitatívnych nedostatkov Predmetu kúpy. Uplatnením zmluvnej pokuty nie je dotknutá povinnosť Predávajúceho odstrániť zistené vady dodaného plnenia niektorým zo spôsobov, uvedených v § 436 ods. 1 zákona č. 513/1991 Zb. Obchodný zákonník v znení neskorších predpisov; voľba medzi nárokmi patrí Kupujúcemu, len ak ju oznámi Predávajúcemu vo včas zaslanom oznámení vád alebo bez zbytočného odkladu po tomto oznámení vád.
	4. Predávajúci je povinný zmluvné pokuty zaplatiť v deň, kedy na ne Kupujúcemu vznikne nárok. Nárokom na zaplatenie zmluvnej pokuty nie je dotknutý nárok Kupujúceho na náhradu škody, spôsobenej porušením povinnosti zabezpečenej zmluvnou pokutou, a to aj vo výške presahujúcej výšku zmluvnej pokuty.
1. **VYŠŠIA MOC**
	1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len ako „**vyššia moc**“).
	2. Zmluvná strana dotknutá udalosťou vyššej moci je povinná o tom písomne informovať druhú zmluvnú stranu do 3 pracovných dní, pričom dané oznámenie musí byť doplnené potvrdením o takej udalosti vyššej moci.
	3. Zmluvná strana, ktorá nevykoná oznámenie druhej Zmluvnej strane podľa bodu 10.2, bude povinná nahradiť druhej Zmluvnej strane všetky škody spôsobené porušením tejto povinnosti.
2. **ZÁVEREČNÉ USTANOVENIA**
	1. Predávajúci berie na vedomie, že predmet kúpy je predmetom žiadosti o nenávratný finančný príspevok z Operačného programu Integrovaná infraštruktúra. Predávajúci sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Kupujúcim ako konečným prijímateľom pomoci a poskytovateľom podpory (ďalej len ako „**Zmluva o NFP**") strpieť výkon kontroly/auditu súvisiaceho s Predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly a auditu sú najmä:

a) Poskytovateľ a ním poverené osoby,

b) Vykonávateľ a ním poverené osoby,

c) Útvar vnútorného auditu a ním poverené osoby,

d) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

e) Orgán auditu a ním poverené osoby,

f) Splnomocnení zástupcovia Európskej Komisie a Európskeho dvora audítorov,

g) Osoby prizvané vyššie uvedenými orgánmi v súlade s príslušnými právnymi predpismi SR a právnymi aktmi EÚ.

* 1. Zmluvné strany sa dohodli, že Kupujúci má právo odstúpiť od tejto zmluvy v prípade, kedy ešte nedošlo k plneniu z tejto Zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie Predmetu kúpy podľa tejto Zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.
	2. Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia Obchodného zákonníka.
	3. Túto Zmluvu je možné meniť a dopĺňať len formou písomných dodatkov podpísaných oboma zmluvnými stranami, ktoré budú tvoriť neoddeliteľnú súčasť tejto Zmluvy.
	4. Počas doby platnosti a účinnosti Zmluvy o plnení zákazky nemôže dôjsť k žiadnej zmene (dodatkom alebo jednostranne) tých častí Zmluvy o plnení zákazky, ktoré boli predmetom hodnotenia v zmysle Hodnotiacich kritérií v procese obstarávania predmetu Zmluvy.
	5. Táto kúpna zmluva nadobúda platnosť dňom jej podpisu oboma Zmluvnými stranami a účinnosť až po splnení všetkých odkladacích podmienok, a to:

a) dôjde k podpisu a účinnosti zmluvy o poskytnutí Nenávratného finančného príspevku z Operačného programu Integrovaná infraštruktúra medzi Kupujúcim a poskytovateľom príspevku a

b) dôjde ku kladnému administratívnemu overeniu výsledkov procesu verejného obstarávania zo strany poskytovateľa príspevku a

c) dôjde k jej zverejneniu v Centrálnom registri zmlúv (pri povinne zverejňovaných zmluvách).

Pri povinne zverejňovaných zmluvách je účinnosť zmluvy naviazaná na jej zverejnenie. Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle Obstarávateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak Obstarávateľ nezverejnil uzavretú zmluvu, resp. dodatok k zmluve v lehote do 3 mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie zmluvy ešte pred dátumom jej účinnosti.

* 1. Keďže na financovanie Predmetu kúpy podľa tejto Zmluvy žiada Kupujúci nenávratný finančný príspevok z fondov Európskej únie (ďalej len ako „**Žiadosť**“), teda Kupujúci má záujem realizovať kúpu podľa tejto Zmluvy zo zdrojov získaných Žiadosťou, vyhradzuje si Kupujúci právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti, alebo ak nebude zo strany orgánu poskytujúceho nenávratný finančný príspevok schválené verejné obstarávanie pre obstaranie predmetu kúpy podľa tejto Zmluvy bez výhrad.
	2. Predávajúci berie na vedomie, že v prípade ak má povinnosť sa zapísať do registra partnerov verejného sektora v súlade so zákonom 315/2016 Z.z o registri partnerov verejného sektora a o zmene a doplnení niektorých zákonov, potom túto povinnosť naplní najneskôr ku dňu nadobudnutnia účinnosti tejto zmluvy.

Predávajúci je povinný zabezpečiť, aby subdodávatelia, ktorí spĺňajú definíciu partnera verejného sektora podľa § 2 ods. 1 písm. a) bod 7 zákona o registri partnerov, ktorí budú subdodávateľmi pre plnenie poskytované na základe tejto Zmluvy, zabezpečili svoju registráciu ako partneri verejného sektora a túto registráciu udržiavali v platnosti počas trvania tejto Zmluvy a plnili si všetky povinnosti vyplývajúce z takejto registrácie, resp. zabezpečili plnenie povinností vyplývajúcich z takejto registrácie. Porušenie povinnosti podľa predchádzajúcej vety zo strany Predávajúceho sa považuje za podstatné porušenie Zmluvy a Kupujúci má právo odstúpiť od tejto Zmluvy. V prípade porušenia povinnosti podľa prvej vety tohto bodu článku sa Predávajúci zaväzuje zaplatiť Kupujúcemu na základe jeho výzvy zmluvnú pokutu vo výške 5% z celkovej kúpnej ceny podľa bodu 5.1 tejto Zmluvy. Za účelom kontroly splnenia povinnosti podľa prvej vety tohto bodu článku tejto Zmluvy je Kupujúci oprávnený požadovať od Predávajúceho predloženie všetkých zmlúv a súvisiacich dokumentov so subdodávateľmi; Predávajúci je povinný takejto požiadavke Kupujúceho vyhovieť v lehote uvedenej vo výzve Kupujúceho; v prípade, ak Predávajúci tejto výzve nevyhovie, má sa za to, že povinnosť podľa prvej vety tohto bodu tohto článku tejto Zmluvy bola porušená; druhá a tretia veta tohto bodu článku tejto Zmluvy platia rovnako.“

* 1. Zmluvné strany vyhlasujú, že Zmluvu si riadne prečítali, jej obsahu porozumeli a na znak súhlasu s celým jej obsahom ju vlastnoručne podpisujú.
	2. Zmluva je vyhotovená v štyroch rovnopisoch, z toho tri vyhotovenia pre Kupujúceho a jedno vyhotovenie pre Predávajúceho.
	3. Neoddeliteľnou súčasťou tejto Kúpnej zmluvy sú:

**Príloha č. 1** – Opis Premetu kúpy/ Technický opis a špecifikácia predmetu zákazky

**Príloha č. 2** – Údaje o subdodávateľoch

Za Predávajúceho: Za Kupujúceho:

V ...................., dňa ................... Vo Veľkom Šariši, dňa ...................

.................................................... ........................................................

 Ing. Štefan Hanigovský – konateľ

**Príloha č.2 - Údaje o subdodávateľoch**

**Zoznam subdodávateľov a podiel subdodávok:**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**(obchodné meno, sídlo alebo miesto podnikania, IČO) | **Kontaktná osoba** (meno a priezvisko, tel. číslo, e-mail) | **Popis prác vykonávaných****subdodávateľom**(odkaz na stavebný objekt, jeho časť, prípadne položky) | **Podiel plnenia zmluvy v % z celkového objemu stavebných prác** | **Podiel plnenia zmluvy vo finan. vyjadrení v EUR bez DPH** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Uchádzač uvádza údaje o subdodávateľoch, ak sú mu známi.